open-index/open-wikipedia-markdown huggingface dataset:
John Martin

**John Martin** (s. 8. heinäkuuta 1984 Gosford, Australia) on australialainen moottoriurheilija. 

## Ura
Martin kilpaili karting-sarjoissa vuosina 2001–2004 ja voitti Resa Queensland -sarjan mestaruuden. Vuonna 2005 Martin voitti Formula Ford Victorian -sarjan mestaruuden ja sijoittui toiseksi Formula Ford New South Wales -sarjassa. Vuonna 2006 hän voitti Australian Formula Ford -sarjan mestaruuden. Vuonna 2007 Martin kilpaili Britannian F3-mestaruussarjassa ja sijoittui 15:nneksi. Hän edusti myös Australiaa A1 Grand Prix -sarjassa kausina 2007–2008 ja 2008–2009. Vuonna 2009 Martin kilpaili Superleague Formula -sarjassa edustaen Rangers FC -joukkuetta sijoittuen pisteissä kymmenenneksi. Samana vuonna hän kilpaili Formula Renault 3.5 -sarjassa seitsemän kilpailua sijoittuen sijalle 22. Vuonna 2010 Martin jatkoi Superleague Formula -sarjassa, jossa hän edusti joukkueita Atlético Madrid ja Beijing Guoan ja sijoittui sarjan yhdeksänneksi. Vuonna 2011 Martin voitti Superleague Formula -sarjan mestaruuden Australian joukkueelle. Vuodesta 2012 lähtien Martin on ajanut kestävyysajoja FIA World Endurance Championship ja IMSA United SportsCar Championship -sarjoissa.

## Tulokset
### FIA World Endurance Championship -tulokset

## Lähteet
Piaffe

**Piaffe** on kouluratsastusliike, joka on alun perin kehitetty sodankäyntiä varten. Nykyisin piaffea esitetään Intermediaire ja Gran Prix-luokan kouluratsastuskilpailuissa. Piaffen tarkoituksena on esittää korkeinta mahdollista kokoamisastetta antaen samalla vaikutelman paikallaan pysymisestä.

Piaffessa hevonen liikkuu tahdikkaasti säännöllisin raviaskelin paikallaan siten että etenkin etujalkojen liike on korkea. Ravin liitovaiheen tulisi säilyä ja kuolaintuntuman pysyä kevyenä.

Hevosen liikkuminen hiukankin taaksepäin, ristiin astuvat etujalat tai hevosen huojunta katsotaan arvostelussa vakavaksi virheeksi. Askelten kiireisyys, epätasainen korkeus tai epätahtisuus tai piaffelle luonteenomaisen lepovaiheen puuttuminen ovat hylkääviä virheitä.

Kouluratsastusohjelmissa piaffeen siirrytään passagen kautta. Hevosen tulisi säilyttää liikkeen tempo sekä kuolaintuntuma muuttumattomana siirtymisen aikana.

## Lähteet

*
*
Prahan teknillinen museo

**Prahan teknillinen museo** (*Národní technické muzeum v Praze, NTM*) on Prahassa sijaitseva museo ja suurin Tšekin museo, joka on keskittynyt säilyttämään tietoa ja esineitä Tšekin tekniikan historiasta.

Museo on perustettu vuonna 1908. Se on sijainnut nykyisessä vuosina 1937–1940 rakennetussa rakennuksessa Letnán puiston vieressä vuodesta 1941 lähtien. Museon laajoissa näyttelyissä on esillä noin 15 prosenttia sen kaikista kokoelmista. Museolla on myös huomattava arkisto, jossa on noin 3&nbsp;500 hyllymetriä arkistoaineistoa ja noin 250&nbsp;000 kirjaa. Museossa avattiin vuonna 2001 rautatiemuseo, jossa on noin sata kappaletta erilaista kalustoa.

Euroopan tulvissa vuonna 2002 museon asiakirjoja vahingoittui noin 200 kuutiometrin edestä museorakennuksesta erillisessä paikassa. Osa asiakirjoista tuhoutui. Vuonna 2003 museossa aloitettiin suuri peruskorjaus. Peruskorjaus valmistui osittain helmikuussa 2011, jolloin ensimmäiset näyttelyt avattiin. Kokonaisuudessaan peruskorjaus valmistui lokakuussa 2013.

## Merkittäviä näyttelyesineitä
Jan Kašpar lahjoitti aikoinaan museolle lentokoneen, jolla hän lensi vuonna 1911 Pardubicesta Velká Chuchleen. Lentokone on edelleen museossa esillä.

## Lähteet

## Aiheesta muualla
* Museon sivusto
New Era Part 2: War of the Gods

**New Era Part 2: War of the Gods** on Derdian-yhtyeen toinen studioalbumi, joka julkaistiin vuonna 2007.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Joe Caggianelli – laulu
* Henry Enrico Pistolese – kitara, taustalaulu
* Dario Radaelli – kitara
* Fulvio Manganini – basso
* Salvatore Giordano – rummut
* Marco Garau – kosketinsoittimet

## Aiheesta muualla
* New Era Part 2: War of the Gods discogs.com -sivustolla
*
6-monoasetyylimorfiini

**6-Monoasetyylimorfiini** (6-MAM) tai 6-asetyylimorfiini on opioidi sekä yksi heroiinin kolmesta metaboliitista. Toiset kaksi ovat morfiini ja 3-monoasetyylimorfiini (3-MAM), joka on näistä vähiten aktiivinen. 6-MAM:in kemiallinen kaava on C19H21NO4. Se on 6–8 kertaa heroiinia vahvempaa.

Heroiinista muodostuu kehossa nopeasti 6-asetyylimorfiinia, joka edelleen metaboloituu morfiiniksi tai poistuu kehosta virtsan mukana. Koska 6-MAM on vain heroiinin metaboliitti, sen havaitseminen virtsasta varmistaa käytetyksi opioidiksi heroiinin. 6-MAM säilyy virtsassa vain 24 tuntia. Yhdistettä muodostuu myös luontaisesti kehossa, mutta niin pieniä määriä, että virtsanäytteessä oleva 6-MAM on käytännössä aina heroiinin käytöstä peräisin.

Heroiinilla on lyhyt puoliintumisaika ja aivojen esteraasientsyymit metabolisoivat sen nopeasti. Se tartuu heikosti μ-opioidireseptoriin johtuen asetyyliryhmästä, joka peittää 3-hydroksiryhmän, joka ko. reseptorissa tarvitaan. Sen vuoksi heroiini on vain esihuume, jonka metaboliitit voivat vasta tarttua μ-opioidireseptoriin.

6-Monoasetyylimorfiinilla on vapaa 3-hydroksiryhmä joten se on välittömästi bioaktiivinen, sen takia 6-MAM on hiukan heroiinia voimakkaampaa. Laittomassa huumeidenvalmistuksessa ei kuitenkaan voida asetyloida morfiinista vain 6-hydroksia tekemättä samaa myös 3-hydroksille. Se on mahdollista tehdä käyttämällä etikkahappoa sopivan katalyytin kanssa, koska se ei ole tarpeeksi vahva asetyloimaan 3-hydroksia mutta pystyy kyllä 6-hydroksiin, jolloin muodostuu 6-Monoasetyylimorfiinia. "Meksikon musta terva" on nimitys vähemmän puhdistetulle heroiinille, jota valmistetaan latinalaisessa Amerikassa ja jossa 6-MAM on jäänyt lopputuotteeseen. Sen vuoksi "Musta terva" on yhtä potenttia kuin puhdistetut heroiinit.

## Lähteet
Penn Jillette

**Penn Fraser Jillette** (s. 5. maaliskuuta 1955) on yhdysvaltalainen taikuri ja koomikko, joka muodostaa yhdessä Tellerin kanssa taikuri- ja koomikkokaksikko Penn & Tellerin. Heidät tunnetaan myös televisiosarjasta *[[Penn & Teller: Bullshit!]]*, jossa he arvostelevat kovin sanoin muun muassa näennäistieteitä, huuhaata, huijauksia sekä suosittuja muotivillityksiä. Jillette onkin skeptikko, ateisti, libertaristi sekä anarkokapitalisti. 

Jillette on myös muun muassa näytellyt Frendeissä yhdessä jaksossa, Miami Vicen toisen tuotantokauden ensimmäisessä jaksossa sekä ollut äänenä Simpsoneissa.

## Lähteet

## Aiheesta muualla
Facelift

**Facelift** voi tarkoittaa muun muassa seuraavia asioita:

* kasvojenkohotus eli rytidektomia (engl. *facelift*), plastiikkakirurginen toimenpide
* facelift, automallin kevyt uudistus kysynnän elvyttämiseksi
* *[[Facelift (albumi)|Facelift]]*, Alice in Chainsin esikoisalbumi vuodelta 1990.
Guatemalan presidentti

**Guatemalan presidentti** () on sekä Guatemalan valtionpäämies että hallituksen pää. Presidentti ja varapresidentti valitaan suoralla kansanvaalilla. Peräkkäiset kaudet on rajoitettu yhteen.

## Pätevyysvaatimukset
Guatemalan perustuslain mukaan presidentin, ja varapresidentin, tulee olla vähintään 40-vuotias syntyperäinen Guatemalan kansalainen. Lisäksi perustuslaki luettelee myös tilanteita, joissa henkilö ei ole enää pätevä tulemaan valituksi:

* vallankaappausjohtaja, tai vastaava, joka on muuttanut maan perustuslakia
* on toimittanut presidentin tai varapresidentin virkaa vaalien aikana
* on istuvan presidentin tai varapresidentin lähisukulainen, ja olisi vaalien jälkeen nousemassa kyseisiin virkoihin
* on toiminut hallituksen ministerinä alle kuusi kuukautta ennen vaaleja
* on ollut aktiivisessa palveluksessa ollut sotilas alle viisi vuotta ennen vaaleja
* on uskonnollisen yhteisön tai kultin johtaja
* toimii keskusvaalilautakunnan palveluksessa

## Palkkio ja etuudet
Vuonna 2024 presidentin kuukausipalkka oli 100 855 quetzalia.

Presidentin virka-asuntona toimii Guatemalan pääkaupungissa sijaitseva presidentillinen talo.

## Guatemalan valtionpäämiehet
### Guatemalan valtionpäämiehet [[Keski-Amerikan liittovaltio]]ssa (1821-1839)
*Alejandro Díaz Cabeza de Vaca : 15. syyskuuta  1824 – 12. lokakuuta 1824
*Juan Nepomuceno Barrundia Cepeda: 12. lokakuuta 1824 – 9. syyskuuta  1826
*Cirilo Flores : 9. syyskuuta  1826 – 13. lokakuuta 1826
*José Domingo Estrada : 2. tammikuuta 1827 – 1. maaliskuuta  1827
*Mariano de Aycinena y Piñol: 1. maaliskuuta  1827 – 13. huhtikuuta 1829
*Mariano Zenteno : 13. huhtikuuta 1829 – 30. huhtikuuta 1829
*Juan Nepomuceno Barrundia Cepeda: 30. huhtikuuta 1829 – 23. elokuuta 1829
*Pedro Molina Mazariegos: 23. elokuuta 1829 – 10. helmikuuta 1831
*José Gregorio Márquez : 10. helmikuuta 1831 – 28. elokuuta 1831
*Mariano Gálvez: 28. elokuuta 1831 – 3. maaliskuuta  1838
*Pedro José Valenzuela y Jáuregui : 3. maaliskuuta  1838 – 29. heinäkuuta 1838
*Mariano Rivera Paz : 29. heinäkuuta 1838 – 30. tammikuuta 1839
*Carlos Salazar Castro : 30. tammikuuta 1839 – 13. huhtikuuta 1839
*Mariano Rivera Paz : 13. huhtikuuta 1839 – 3. joulukuuta 1839

## Itsenäisen Guatemalan tasavallan valtionpäämiehet (vuodesta 1839)

### Valtionpäämiehet  (1839–1847)

### Presidentit (vuodesta 1847)
 
 

## Lähteet

## Aiheesta muualla
Kasvojenkohotus

**Kasvojenkohotus** eli **rytidektomia** (muinaiskreikan sanoista ῥυτίς (rhytis) ”ryppy” + ἐκτομή (ektome) ”poistaminen leikkaamalla”) on plastiikkakirurginen toimenpide, jossa kasvojen ihoa kiristetään. Kasvojenkohotus vähentää vanhenemisen ja huonojen elintapojen löystyttämien kasvolihasten ja ihon ulkonäköä vanhentavaa vaikutelmaa. Leikkaus voidaan suorittaa eri tavoin, mutta siihen kuuluu yleensä löystyneen kasvoihon pienentäminen reunoilta leikkaamalla ja kiinnitys hiusrajan ja korvan reunalle.

## Indikaatiot
Kasvojenkohotus tehdään kasvojen ulkonäön nuorentamiseksi. Kasvojen ikääntyminen ilmenee selvimmin syvien anatomisten rakenteiden sijainnin muutoksina, erityisesti niskan ihonalaislihasen (platysma), poskien rasvakudoksen ja silmän ympyrälihaksen kohdalla. Tämä johtaa kolmeen ilmiöön: poskien roikkumiseen (määritellyn leukalinjan häviäminen johtuen niskan ihonalaislihasen laskeumasta), nenä–huuli-juonteen pidentymiseen (poskien rasvakudoksen laskeutuminen) ja etäisyyden kasvuun ripsenreunasta silmän ympyrälihaksen alimpaan pisteeseen (silmän ympyrälihaksen tonuksen lasku). Perinteiset voiteet tai pinnalliset toimenpiteet vaikuttavat yleensä vain rajoitetusti näihin muutoksiin. Iho on kasvojen ikääntymisen neljäs komponentti. Potilaiden tyytyväisyyden perusteella kasvojenkohotuksen ihanteellinen ikä on 50 vuotta tai nuorempi. 

## Vasta-aiheet
Kasvojenkohotusleikkauksen vasta-aiheita ovat vakavat samanaikaiset lääketieteelliset ongelmat, sekä fyysiset että psykologiset. Vaikka nämä eivät ole absoluuttisia vasta-aiheita, tupakoivilla ja verenpainetautia tai diabetesta sairastavilla potilailla postoperatiivisten komplikaatioiden riski kasvaa. Nämä vakavat suhteelliset vasta-aiheet liittyvät pääosin sairauksiin, jotka altistavat huonolle haavan paranemiselle. Potilaita suositellaan yleensä välttämään aspiriinin tai muiden antikoagulanttien käyttöä vähintään viikon ajan ennen leikkausta.

## Lähteet
7 Khoon Maaf

**7 Khoon Maaf** on Vishal Bhardwajin ohjaama intialainen musta komediaelokuva vuodelta 2011. Se perustuu Ruskin Bondin novelliin ”Susanna’s Seven Husbands”. Elokuva esitettiin Saksassa Berliinin elokuvajuhlilla ja Suomessa Rakkautta ja anarkiaa -elokuvafestivaaleilla.

Elokuvassa Priyanka Chopra esittää Susanna Anna-Marie Johannesta, joka tappaa kaikki aviomiehensä.

## Näyttelijät

## Soundtrack

## Vastaanotto
Box Office India julisti elokuvan ”flopiksi”.

## Lähteet

## Aiheesta muualla
* 
*
Aarne Pelkonen (voimistelija)

**Aarne Eliel Tellervo Pelkonen** (24. marraskuuta 1891 Jaakkima, Suomen suuriruhtinaskunta – 6. marraskuuta 1959 Helsinki) oli suomalainen voimistelija, joka kuului Suomen joukkueeseen sen saavuttaessa joukkuevoimistelun vapaan järjestelmän olympiahopeaa Tukholmasta 1912.

Pelkonen suoritti voimistelunopettajan tutkinnon vuonna 1914. Hän osallistui Suomen sisällissotaan valkoisten joukoissa. Vuonna 1918 hänet ylennettiin reservin luutnantiksi. Sodan jälkeen hän toimi muun muassa Laihialla kunnanlääkärinä sekä sai Helsingin yliopiston kirurgian dosentuurin 1938.

## Lähteet
* Aarne Pelkonen Biography and Olympic Results  Olympics at Sports-Reference.com
Ilmari Pernaja

**Kustaa Ilmari Pernaja** (10. helmikuuta 1892 Kymi, Suomen suuriruhtinaskunta – 20. heinäkuuta 1963 Rauma) oli suomalainen voimistelija ja olympiamitalisti. Seuratasolla hän edusti Lahden Ahkeraa.

## Urheilu-ura

Ilmari Pernaja oli nuoruudessaan kotiseudullaan Lahdessa monipuolinen urheilija voimistelussa, yleisurheilussa, uinnissa, luistelussa ja hiihdossa. 

Pernaja voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912.

## Työura

Käytyään kahdeksan luokkaa Lahden yhteiskoulua Pernaja työskenteli jonkina aikaa Rauma Woodin palveluksessa. Ensimmäisen maailmansodan ajan Pernaja oli merimiehenä. Palattuaan maihin hän suoritti Rauman merikoulussa merikapteenin tutkinnon vuonna 1923. Sen jälkeen hän toimi laivapäälikkönä ja perämiehenä vuoteen 1925. Sen jälkeen hän toimi Koivistolla lastauslikkeen palveluksessa vuoteen 1929 palaten jälleen merikapteenin tehtäviin aina vuoteen 1944 asti. Sotien jälkeen hän siirtyi jälleen Raumalle F.W.Hollming Oy:n palvelukseen aina eläkevuosiin asti.

## Lähteet
* 
* 

### Viitteet
Arvid Rydman

**Arvid Rydman** (25. kesäkuuta 1884 Alavus, Suomen suuriruhtinaskunta – 14. toukokuuta 1953 Pori) oli suomalainen voimistelija ja olympiamitalisti. Hän voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912. 

Urheilu-uransa jälkeen Rydman työskenteli Porissa Porin Lyseossa voimistelunopettajana sekä toimi myös Satakunnan Museon johtajana vuodet 1930–1953. Hänen puolisonsa Kerttu Snellman oli senaattori J. V. Snellmanin pojan Wilhelm Snellmanin tytär.

## Lähteet
* Arvid Rydman Biography and Olympic Results  Olympics at Sports-Reference.com 

### Viitteet
Loved by Few, Hated by Many

**Loved by Few, Hated by Many** on Lil’ Keken albumi. Se julkaistiin 18. marraskuuta 2008.

## Kappaleet
# Act a Fool with It
# Boss (mukana Asiah)
# Money in the City (mukana Slim Thug, Paul Wall, and Tre Virdure)
# Miss My Boyz (mukana Crys Wall)
# 4 Doors and Coupes
# I'm A G
# What's It Made for (mukana Blak)
# Phenomenal (mukana Tre Virdure)
# She Love Gangsta's
# Suga Daddy (mukana Vlissa Martinez)
# Traffic Slowed Down (mukana Pinc Gator)
# Scholarships 2 The Pen
# Slab Holiday (mukana Crys Wall)

## Singlet
* ”I’m a G”
* ”Money in the City”
* ”What It’s Made for”
* ”She Love Gangsta's”

## Aiheesta muualla
* ''Loved by Few, Hated by Many'' discogs.com -sivustolla
Eino Saastamoinen

**Kaarlo Eino "Stigi" Saastamoinen** (9. lokakuuta 1887 Helsinki, Suomen suuriruhtinaskunta – 4. joulukuuta 1946 Helsinki) oli suomalainen eversti, voimistelunopettaja, voimistelija ja olympiamitalisti.

Saastamoisen vanhemmat olivat vahtimestari Johannes Saastamoinen ja Olga Lovisa Ljunggren. Hän pääsi ylioppilaaksi Helsingin normaalilyseosta 1907 ja suoritti voimistelunopettajatutkinnon 1913.

Saastamoinen oli opettajana eri kouluissa 1910–1915 ja toimi voimistelun ja terveysopin v.t. lehtorina Helsingin suomalaisessa normaalilyseossa 1915–1918. Suomen sisällissodan aikana hän osallistui Helsingin suojeluskunnan mukana Helsingin valtaukseen. Sodan päätyttyä hän meni upseerina puolustuslaitoksen palvelukseen ja oli Helsingin Jääkäriprikaatissa ja Porin Rykmentissä nuorempana upseerina vuoteen 1919 saakka. Saastamoinen oli sitten 12 vuoden ajan kadettikoulussa adjutanttina ja voimistelun ja miekkailun opettajana. Vuonna 1931 majuriksi ylennyt Saastamoinen siirtyi puolustusministeriöön, jossa hän oli vanhempana toimistoupseerina vuoteen 1946 saakka ja lisäksi hoiti ministeriön komendantin tointa sekä toimi puolustusministerin adjutanttina. Saastamoinen ylennettiin everstiksi vuonna 1946.

Saastamoinen voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912. Hän toimi Suomen joukkueen lipunkantajana samojen olympiakisojen avajaisjuhlassa.

Saastamoisella oli erilaisia luottamustoimia Suomen Voimistelu ja Urheiluliitossa. Häm oli mukana perustamassa Helsingin Verkkopalloseuraa ja Helsingin Miekkailijoita. Hän harrasti myös kuorolaulua ja kuului Ylioppilaskunnan Laulajiin, Suomen Lauluun ja Laulumiehiin. Saastamoinen oli myös Huopalahden kunnanvaltuuston jäsenenä 1925–1928.

Saastamoinen oli naimisissa vuodesta 1916 Tyyne Regina Penttilän kanssa.

## Lähteet
* Eino Saastamoinen Biography and Olympic Results  Olympics at Sports-Reference.com 

### Viitteet
Hannes Sirola

**Hannes Rikhard Sirola** (synt. **Sirén**, 18. huhtikuuta 1890 Hämeenlinna, Suomen suuriruhtinaskunta – 4. huhtikuuta 1985 Lahti) oli suomalainen voimistelija ja olympiamitalisti. Seuratasolla hän edusti Ylioppilasvoimistelijoita.

Sirola voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912.

## Lähteet
* Hannes Sirola Biography and Olympic Results  Olympics at Sports-Reference.com
Copialen käsikirjoitus

**Copialen käsikirjoitus** on salakirjoituksella kirjoitettu käsikirjoitus, joka sisältää 75&nbsp;000 käsin kirjoitettua merkkiä 105 sivulla niteessä, joka löytyi Berliinistä DDR:n tiedeakatemiasta kylmän sodan päätyttyä ja on nyt yksityiskokoelmassa. Sen arvellaan olevan peräisin ajalta 1760–1780. Sitä tutkittiin DDR:n tiedeakatemiassa 1970-luvulla, mutta se on ollut nyky-yleisölle tuntematon vuoteen 2011, jolloin kansainvälinen tutkijaryhmä ilmoitti murtaneensa salakirjoituksen. Käsikirjoituksessa on abstrakteja symboleja ja niiden ohella kirjaimia kreikkalaisesta kirjaimistosta sekä useimmat latinalaisten aakkoston kirjaimet. Ainoat selväkieliset tekstit kirjassa ovat sen lopussa oleva "Copiales 3" ja esilehdellä oleva "Philipp 1866". Philippiä pidetään käsikirjoituksen omistajana.

Tekstin purki huhtikuussa 2011 nykyaikaisen tietotekniikan avulla Kevin Knight Etelä-Kalifornian yliopistosta yhdessä Uppsalan yliopiston Beáta Megyesin ja Christiane Schaeferin kanssa. He totesivat sen olevan monimutkainen korvaussalakirjoitus.

Selväkielisen tekstin kirjaimet oli koodattu vanhoin aksentoiduin latinalaisin kirjaimin, kreikkalaisin kirjaimin ja symbolein, kun taas aksentoimattomat latinalaiset kirjaimet osoittivat vain tyhjiä välejä. Tutkijat havaitsivat, että alun 16 sivua kuvailevat jonkin salaseuran initiaatioseremoniaa, nimittäin Wolfenbüttelin "okulistista veljeskuntaa". Samanlainen käsikirjoitus on tallennettuna Staatsarchiv Wolfenbüttelissä.

Dokumentissa kuvataan initiaatiorituaalia, jossa ehdokasta pyydetään lukemaan tyhjä paperi, ja kun hän sanoo, ettei pysty lukemaan, hän saa silmälasit ja kehotuksen yrittää uudestaan, ja taas uudestaan pyyhittyään silmänsä kankaaseen, jonka jälkeen seuraa "leikkaus", jossa nypitään toinen kulmakarva.

## Katso myös
* Voynichin käsikirjoitus

## Lähteet

## Aiheesta muualla
*105-sivuisen tekstin saksankielinen käännös  
*105-sivuisen tekstin englanninkielinen käännös 
*Tutkijat mursivat koodin: Copialen käsikirjoitus 1700-luvulta paljasti salaisuutensa , Iltalehti.fi
*Ruotsalaistutkijat mursivat vapaamuurareiden vanhan salakoodin, Yle.fi
Karl Lund

**Karl Fredrik Leonard Lund** (31. heinäkuuta 1888 Helsinki, Suomen suuriruhtinaskunta – 11. joulukuuta 1942 Helsinki) oli suomalainen voimistelija ja olympiamitalisti. Hän edusti seuratasolla Ylioppilasvoimistelijoita.

Lund voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912.

## Lähteet
* Karl Lund Biography and Olympic Results  Olympics at Sports-Reference.com
Kaarlo Vasama

**Kaarlo Hjalmar "Kalle" Vasama** (20. marraskuuta 1885 Tampere, Suomen suuriruhtinaskunta – 12. marraskuuta 1926 Tampere) oli suomalainen voimistelija ja olympiamitalisti. Seuratasolla hän edusti Tampereen Yritystä.

Vasama voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912.

## Lähteet
* Kalle Vasama Biography and Olympic Results  Olympics at Sports-Reference.com
Apple Magic Mouse

**Apple Magic Mouse** on kosketukseen perustuva multi-touch-hiiri. Apple julkaisi hiiren 20. lokakuuta 2009. Laitteen edeltäjä on Mighty Mouse.

## Ulkonäkö ja toiminta

Magic Mousen päällimmäinen kuori on valmistettu valkoisesta muovista ja pohja alumiinista. Hiiren koko etureuna toimii fyysisenä painikkeena. Hiiri erottelee eri toiminnot älykkään kosketustunnistuksen avulla. Hiiri osaa erotella klikkaukseen käytettävien sormien määrän mikä mahdollistaa erilaiset monisormieleet.

## Eleet
Mac OS X tukee kaikkia eleitä. Osa eleistä ei ehkä toimi muissa käyttöjärjestelmissä.

* Klikkaus
* Kahden painikkeen klikkaus
* 360°-rullaus
* Näytön zoomaus
* Yhden sormen pyyhkäisy
* Kahden sormen pyyhkäisy
* Yhden sormen tuplaklikkaus
* Kahden sormen tuplaklikkaus

Kolmannen osapuolen ohjelmilla voidaan lisätä ja muokata eleitä.

## Tekniset ominaisuudet

* Kosketusherkkä ulkopinta
* Toiminnot vaihdettavissa halutuksi jokaiselle kosketukselle erikseen
* Bluetooth-yhteys
* Laser-seuranta

## Aiheesta muualla

* Applen Magic Mouse -sivusto
Zhang Zhizhong

**Zhang Zhizhong** () (27. lokakuuta 1895 – huhtikuu 1969) oli Kiinan tasavallan kenraali. Hän syntyi Chaohussa, Anhuissa, ja kävi Baodingin sotilasakatemiaa, josta valmistui vuonna 1916. Tämän jälkeen hän palveli Yunnanin sotaherroja kunnes liittyi tasavaltalaisiin. Sodan jälkeen Zhizhong liittyi kommunisteihin.
Solomon Duah

**Solomon Duah** (s. 7. tammikuuta 1993 Kitee) on ghanalais-suomalainen jalkapalloilija. Hän on pelipaikaltaan oikea laitalinkki, mutta pystyy pelaamaan myös vasemmalla laidalla sekä laitapuolustajana.

Duah on Hämeenlinnan Jalkapalloseuran kasvatti. Hän pelasi Interissä sekä kaudella 2010 että kaudella 2011 yhden Veikkausliiga-ottelun. Kaudella 2012 hän esiintyi jo 15 Veikkausliiga-ottelussa ja teki niissä yhden maalin. Duah on edustanut Suomea nuorten maajoukkueessa sekä alle 18- ja alle 20-vuotiaiden maajoukkueissa.

## Lähteet

## Aiheesta muualla
* Duah Veikkausliigan sivuilla
* Duahin tilastot Palloliiton sivuilla
Babacar Diallo

**Babacar Diallo** (s. 25. maaliskuuta 1989) on senegalilainen jalkapalloilija, joka pelaa tällä hetkellä Kuopion Palloseurassa. Hän edusti viimeksi itävaltalaista SKN St.Pölteniä. Diallo on pelipaikaltaan keskuspuolustaja. 

Diallo edusti vuosina 2011-2014 Veikkausliigan FC Inter Turkua, josta hän siirtyi huhtikuussa 2014 Yhdysvaltoihin Rochesteriin. Vuoden myöhemmin hän palasi Veikkausliigaan Kuopion Palloseuraan, josta siirtyi tammikuussa 2017 Itävaltaan.

Diallo on edustanut myös turkkilaisia Dardanelsporia ja Belediyesporia.

## Lähteet

## Aiheesta muualla
* Diallo Interin kotisivuilla 
* Diallo KuPS:n kotisivuilla
Guy Gnabouyou

**Guy Kassa Gnabouyou** (s. 1. joulukuuta 1989 Marseille) on ranskalainen jalkapalloilija, pelipaikaltaan hyökkääjä. Hän on tällä hetkellä vapaa agentti. Gnabouyoulla on myös Norsunluurannikon kansalaisuus.

Gnabouyou aloitti ammattilaisuransa Marseillessa, jossa hän teki ensiesiintymisensä Ranskan pääsarjassa Ligue 1:ssä 10. toukokuuta 2008, kun Marseille pelasi vieraissa maalittoman tasapelin Le Mansia vastaan. Hän edusti seuraa yhteensä kolmessa sarjaottelussa vuosina 2008–2010. Pian kauden 2010–2011 alkamisen jälkeen Gnabouyou siirtyi kolmanneksi korkeimmalla sarjatasolla Championnat Nationalissa pelaavaan Orléansiin, josta hän jo syyskauden jälkeen siirtyi samassa sarjassa pelaavaan Paris FC:n joukkueeseen. Kauden päätyttyä Gnabouyou siirtyi Suomen pääsarjassa Veikkausliigassa pelaavaan FC Interiin.

FC Interissä Gnabouyou pelasi syksyn 2011 sekä kausien 2012 ja 2013 aikana yhteensä 58 liigaottelua, joissa hän teki 12 maalia. Hän saavutti SM-hopeaa 2011 ja 2012. Tammikuussa 2014 Gnabouyou teki sopimuksen Kreikan Superliigassa pelaavan Kallonin kanssa. Hän pelasi seurassa kevätkauden aikana 11 sarjaottelua tekemättä maaleja. Syyskuusta 2014 tammikuuhun 2015 Gnabouyou pelasi Maltan Valioliigaa Sliema Wanderersissa. Kaudeksi 2015 hän palasi FC Interiin.

Gnabouyou on pelannut yhden ottelun Ranskan alle 21-vuotiaiden maajoukkueessa.

## Lähteet
Antto Hilska

**Antto Hilska** (s. 22. syyskuuta 1993 Pori) on suomalainen jalkapalloilija, joka edustaa Kolmosessa pelaavaa Töölön Taistoa. Hän on pelipaikaltaan hyökkääjä.

Hilska on Tampereen Pallo-Veikkojen kasvatti. Hän nousi seuran edustusjoukkueen pelaavaan kokoonpanoon kaudella 2010. Kauden päätteeksi hän siirtyi Tampere Unitediin. Ennen kauden 2011 alkua Tampere United suljettiin Veikkausliigasta, ja Hilska teki kolmivuotisen sopimuksen JJK:n kanssa. Hän pelasi kauden 2011 aikana kahdeksassa Veikkausliigan ottelussa, joista kaikissa hän tuli vaihdosta kentälle. Lisäksi hän pelasi lainalla FC Hämeenlinnan Ykkösen joukkueessa. Kaudesta 2017 alkaen Hilska on pelannut Valkeakoskella FC Hakan riviessä ollen mukana vuoden 2019 ryhmässä nostamassa seuraa Veikkausliigaan.

Alkukauden 2013 Hilska oli loukkaantumisen takia sivussa, mutta palasi kentälle loppukaudeksi ja löysi hyvän vireen joukkueen vaikeuksista huolimatta, ollen lopulta JJK:n maalitilaston kärjessä viidellä osumallaan. Hilska on pelannut myös U21-maajoukkueessa.

## Lähteet

## Aiheesta muualla
* Hilska Veikkausliigan sivuilla
Poika raidallisessa pyjamassa (elokuva)

**Poika raidallisessa pyjamassa** (*The Boy in the Striped Pyjamas*) on Mark Hermanin ohjaama draamaelokuva vuodelta 2008. Elokuva perustuu John Boynen samannimiseen romaaniin. Elokuva kertoo isän komennuksen takia keskitysleirin viereen muuttaneesta natsiupseerin perheestä, lähinnä kahdeksanvuotiaan pojan näkökulmasta.

## Juoni

Natsiupseeri Ralf (David Thewlis) muuttaa vaimonsa Elsan (Vera Farmiga) sekä 12-vuotiaan tyttärensä Gretelin (Amber Beattie) ja kahdeksanvuotiaan poikansa Brunon (Asa Butterfield) kanssa Berliinistä maaseudulle työtehtäviensä perässä. Yksinäinen ja tylsistynyt Bruno löytää kielletyllä ”tutkimusmatkallaan” valtavan piikkilanka-aitauksen, jota hän kutsuu ”maatilaksi”. Aidan luona Bruno tapaa ikäisensä juutalaisen Shmuelin (Jack Scanlon), joka muiden alueella olevien tapaan pukeutuu ”raidalliseen pyjamaan”. Bruno keskustelee Shmuelin kanssa ja tuo tälle ruokaa. Vaikka Brunolle kerrotaan juutalaisten olevan ”vihollisia”, pojat ystävystyvät. Bruno pitää uuden ystävänsä salassa muilta.

Ajan kuluessa Brunon täytyy muuttaa takaisin kohti länttä, sillä hänen äitinsä ei kestä lähellä tapahtuvia kamaluuksia. Lähtöpäivänä Bruno päättää auttaa epätoivoista Shmuelia tämän kadonneen isän etsimisessä. Shmuelin avustamana Bruno kaivautuu aidan ali ja pukeutuu ”pyjamaan”. Pian Bruno alkaa ymmärtää keskitysleirin tapahtumia. Etsiessään Shmuelin isää heidän ”majastaan”, Bruno ja Shmuel joutuvat yllättäen marssille kohti "suihkua" (kaasukammiota.) Brunon perhe huolestuu pojan katoamisesta ja jäljittää tämän reitin aidalle, josta he löytävät Brunon vaatteet ja aidan ali kaivetun kuopan. Ralf lähtee juosten etsimään Brunoa keskitysleiriltä ja samalla kun hänen vaimonsa ja tyttärensä ennättävät aidalle, Ralf tajuaa Brunon joutuneen kaasukammioon.

## Rooleissa

## Katso myös
* Auschwitz
* Holokausti

## Aiheesta muualla
* 
* 
*
Wilson Kipsang Kiprotich

**Wilson Kipsang Kiprotich** (s. 15. maaliskuuta 1982 Keiyo) on kenialainen kestävyysjuoksija.

Helmikuussa 2009 Kiprotich sijoittui puolimaratonkilpailussa toiseksi Ra’s al-Khaimassa Arabiemiirikunnissa ajalla 58.59. Kilpailun voitti Patrick Makau kautta aikain 
toiseksi parhaalla ajalla 58.52. Kiprotich oli neljäs 59 minuutin alittaja puolimaratonilla ja vuoden 2009 maailmantilastossa hän oli ajallaan kolmas. Puolimaratonin MM-kilpailuissa samana vuonna hän sijoittui henkilökohtaisessa kilpailussa neljänneksi ajalla 1.00.08 ja sai joukkuekilpailussa kultaa.

Ensimmäisen maratoninsa Kiprotich juoksi huhtikuussa 2010 Pariisissa, jossa hän sijoittui kolmanneksi ajalla 2.07.13. Kilpailun voitti etiopialainen Tadesse Tola ajalla 2.06.41. Myöhemmin lokakuussa Kiprotich voitti Frankfurtin maratonin reittiennätyksellä 2.04.57. Reittiennätystä hän paransi minuutin ja 17 sekuntia. Pariisin maratonin voittanut Tadesse Tola sijoittui toiseksi ajalla 2.06.31. Vuoden 2010 maratonin maailmantilastossa Kiprotich oli ajallaan kolmas.

Maaliskuussa 2011 Kiprotich voitti Ōtsussa Japanissa Lake Biwan maratonin reittiennätysajalla 2.06.13. Aikaisempaa reittiennätystä hän paransi minuutilla ja 21 sekunnilla. Vielä 37 kilometrin kohdalla Kiprotichin kanssa kärjessä ollut etiopialainen Deriba Merga hävisi hänelle lopulta kolme minuuttia. 30. lokakuuta 2011 Kiprotich voitti Frankfurtin maratonin ajalla 2.03.42. Hän paransi omaa reittiennätystään yli minuutilla ja jäi maanmiehensä Patrick Makaun viisi viikkoa aikaisemmin Berliinin maratonilla juoksemasta maailmanennätyksestä neljä sekuntia. Huhtikuussa 2012 Kiprotich voitti Lontoon maratonin ajalla 2.04.44. Hän jäi neljä sekuntia Emmanuel Mutain vuotta aikaisemmin juoksemasta reittiennätyksestä.

Elokuussa 2012 Lontoossa Kiprotich sai olympiapronssia maratonilla. 29. syyskuuta 2013 hän juoksi Berliinin maratonilla maailmanennätyksen 2.03.23 ja paransi Patrick Makaun entistä maailmanennätystä 15 sekunnilla. Huhtikuussa 2014 Kiprotich voitti Lontoon maratonin reittiennätyksellä 2.04.29. Marraskuussa 2014 hän voitti New Yorkin maratonin ja varmisti samalla World Marathon Majors -kilpailusarjan voiton. Pekingin MM-kilpailuissa 2015 Kiprotich keskeytti maratonilla.

Kipsang sai vuonna 2020 neljän vuoden kilpailukiellon, joka määrättiin alkamaan 10. tammikuuta 2020 lähtien. Kipsang oli syyllistynyt dopingtestien peukalointiin tai sen yritykseen sekä olinpaikkatietojensa ilmoittamatta jättämiseen.

## Henkilökohtaiset ennätykset
:Lähde: IAAF
* 10&nbsp;000 metrin juoksu: 28.31,5 (2008)
* 10 kilometrin tiejuoksu: 27.44 (2009)
* Puolimaraton: 58.59 (2009)
* Maraton: 2.03.13 (2016)

## Lähteet

## Aiheesta muualla
Veikko Erkkilä

**Veikko Erkkilä** (s. 1947) on suomalainen toimittaja ja kirjailija. Hän on tutkinut vuodesta 1980 alkaen Neuvostoliiton Suomeen tekemiä partisaani-iskuja.

Vuonna 1998 Erkkilä ja Risto Arkimies saivat valtion tiedonjulkispalkinnon, Erkkilä teoksesta *Vaiettu sota* ja Arkimies samasta aiheesta kertovasta Yle TV2:n dokumentista *Vaiettu sota, unohdetut uhrit*. Erkkilä sai samana vuonna myös Tutkivan journalismin yhdistyksen Lumilapio-palkinnon.

## Teokset
* Kittilässä oli kivet kannot aitoina, kuvauksissa avust. Aarno Erkkilä, Aaro Jouhki & Jorma Siitonen. (omakustanne) 1973
* 
* Uskottiin aina parempaan: tarinoita venäjänsuomalaisista, WSOY, 2001.  
* Vienan kuu, WSOY, 2003. 
* Kittilä toisessa maailmansodassa: kertomuksia sotavuosilta 1939-1945 ja sodista selviytymisestä: Kittilän veteraanimatrikkeli, toimittaja ja tekstiosan kirjoittaja: Veikko Erkkilä. Kittilän veteraanimatrikkelitoimikunta, 2004 
* Maalaamisen ilosta, Reijo Raekallio, toim. Veikko Erkkilä & Reijo Raekallio, 2005 
* Täälläki on suuri paljous elämää: perinnetietoa Könkäältä ja Rautuskylästä, oim. Veikko Erkkilä. Könkään ja Rautuskylän kyläyhdistys, 2006 
* Lapin löytäjät: alhainen herra ja Pikku-Jussi, Levi kustannus, 2007 
* Viimeinen aamu: neuvostopartisaanien vaietut jäljet, Otava, 2011 
* 

## Tunnustukset
* Lumilapio-palkinto 1999, Vaiettu sota -kirja (Arator Oy 1998).

## Lähteet
Luettelo Neuvostoliiton Suomeen tekemiä partisaani-iskuja käsittelevistä kirjoista

Tämä on luettelo Neuvostoliiton Suomeen tekemiä partisaani-iskuja käsittelevistä kirjoista:

* Dashinskij, Stanislav: Neuvostopartisaanit Lapissa  rajan kummaltakin puolen nähtynä, Carelia 5 ja 6, 1995. 
* 
* 
*
*Kallonen, Kari: *Partisaanisota. Sotarikokset, siviiliuhrit ja toisiaan vastaan sotivat suomalaiset. Asiantuntijana Tuure Neitola.* Helsinki: Readme 2022. .
* 
*
*
*
*
*
*
*
*Eino Viheriävaara, Partisaanien jäljet, (omakustanne) 1981 
* Konstantin Gnetnev, Tainy lesnyi voiny, 2007 
* German Tsumakov ja Aleksei Remitsov, Partizanskaja vojna v Karelii Prikaati, 2007 

Aihetta on lisäksi käsitelty Kansa taisteli -lehdessä ja kokoomateoksessa *Nainen sodassa*, Valitut Palat, 1995.

## Lähteet

## Aiheesta muualla
*Ulla Sorvali, Kirjallisuuskatsaus , JyU 2000
István Konkoly

**István Konkoly** (5. maaliskuuta 1930 – 20. marraskuuta 2017) oli unkarilainen roomalaiskatolinen piispa. Hänet vihittiin papiksi Szombathelyn hiippakuntaan 20. kesäkuuta 1954 ja nimitettiin sen piispaksi 5. kesäkuuta 1987. Piispaksi vihkiminen seurasi 11. heinäkuuta. Pääkonsekraattorina toimi László Paskai, jota avustivat Stefan László ja József Szendi.

Konkoly jäi eläkkeelle 20. kesäkuuta 2006.

## Lähteet
István Seregély

**István Seregély** (13. maaliskuuta 1931 Szombathely – 31. joulukuuta 2018) oli unkarilainen roomalaiskatolinen arkkipiispa. Hänet vihittiin papiksi 19. kesäkuuta 1955 ja nimitettiin Egerin arkkihiippakunnan arkkipiispaksi 5. kesäkuuta 1987. Piispaksi vihkiminen seurasi 25. heinäkuuta. Pääkonsekraattorina toimi László Paskai, jota avustivat Izidor István Marosi ja Endre Kovács.

Seregély jäi eläkkeelle 15. maaliskuuta 2007.

## Lähteet
Glenfiddich

**Glenfiddich** on Speyside-viskeihin kuuluva skotlantilainen mallasviski. Sitä tislaavan Glenfiddich Distilleryn omistaa William Grant & Sons, joka toimii Dufftownissa Skotlannissa. Glenfiddich merkitsee gaeliksi "peuran laaksoa", mistä syystä pullossa on peuran kuva.

Glenfiddich Distilleryn perusti William Grant vuonna 1886 Fiddichjoen laaksossa. Glenfiddichiä myydään nykyisin 180:ssä eri maassa, ja sen osuus kaikista myydyistä single malteista on 40 %.

## Glenfiddich-tuotteita:
* Glenfiddich Special Reserve 12yr
* Glenfiddich Caoran Reserve 12yr
* Glenfiddich Solera Reserve 15yr
* Glenfiddich Ancient Reserve 18yr
* Glenfiddich Gran Reserva (Havana) 21yr
* Glenfiddich 30 yr
* Glenfiddich 40 yr
* Glenfiddich 50 yr
* Glenfiddich 1937

## Lähteet

## Aiheesta muualla

* Viralliset sivut
Hentokarvalehti

**Hentokarvalehti** (*Ceratophyllum submersum*) on suuria kasvustoja kasvattava juureton, rehevien vesistöjen uposkasvi. Suomessa laji on hyvin harvinainen.

## Ulkonäkö ja koko

Monivuotinen hentokarvalehti on juureton, vaaleanvihreä uposkasvi. Kasvin varret ovat ohuita, rentoja ja haarovia, varren nivelissä on korkeintaan yksi haara. Lehdet ovat säteittäisesti yleensä 6–8 lehden kiehkuroissa. Lehdet ovat korvakkeettomia, lähes ruodittomia ja muutaman senttimetrin pituisia. Lehden lapa on 2–3 kertaa näennäisen halkihaaraisesti liuskainen. Liuskat ovat ohuita, velttoja, suoria ja hentohampaisia. Kukat ovat yksineuvoisia, lehtihankaisia, perättömiä, kehälehdettömiä ja lukuisten millin pituisten kehämäisten ja tasasoukkien ylälehtien suojaamia. Hyvin pienissä hedekukissa on runsaasti heteitä. Emikukat ovat hedekukkia kapeampia ja niiden luotti on rihmamainen. Suomessa hentokarvalehti kukkii touko-elokuussa. Hedelmä on lähes 0,5 cm pitkä, pinnaltaan syylämäinen, pitkänomainen pähkylä. Pähkylän kärjessä on piikkimäinen käyrä vartalo, mutta tyvipiikit puuttuvat. Laji leviää pääasiallisesti kasvullisesti siitä irtoavista varren- tai haaranpätkistä.

Suomessa tavataan myös toista, hyvin samannäköistä karvalehtilajia, karvalehteä (*C. demersum*).

## Levinneisyys
Hentokarvalehti on levinnyt maapallolla huomattavasti pienemmälle alueelle kuin sukulaisensa karvalehti. Euroopassa sitä tavataan hajanaisella alueella Pyreneiltä Länsi-Venäjälle ja -Ukrainaan. Etelässä levinneisyysalue ulottuu Keski-Italiaan ja Pohjois-Kreikkaan, pohjoisessa Britteinsaarille, Tanskaan ja Ruotsin eteläosiin. Lajia tavataan myös muutamassa paikassa Pohjois-Afrikassa, Kaukasuksen alueella, sekä muutamin paikoin Keski-Aasiassa ja Etelä-Siperiassa.

Suomessa hentokarvalehti on erittäin harvinainen tulokaslaji, jota tavataan vain kolmesta paikasta Ahvenanmaalla ja Uudellamaalla. Ensimmäinen havainto Suomesta tehtiin Espoon Suomenojalta, jonne lajin arvellaan levinneen muuttolintujen mukana.

Kuten karvalehti, myös hentokarvalehti on ollut aikaisemmin yleinen lajia ainakin osassa Suomea. Ahvenanmaalla soista tehtyjen fossiililöytöjen perusteella lajia on kasvanut maakunnassa jääkauden jälkeen n. 8000–4500 vuotta sitten. Uudestaan laji löydettiin Ahvenanmaalta vuonna 2000 maakunnan eteläisimmästä osasta Långskäristä . Myös tämän esiintymän arvellaan tulleen muuttolintujen mukana Skandinavian eteläosista.

## Elinympäristö
Hentokarvalehti viihtyy rehevissä mutta kirkkaissa vesistöissä, esimerkiksi järvissä, lammissa ja murtovesilahdissa.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Ålands flora*. Toim. Hæggström, Carl-Adam & Hæggström, Eeva. Toinen laajennettu painos. Ekenäs Tryckeri, Ekenäs 2010.

### Viitteet

## Aiheesta muualla
* Kasviatlas 2020: Hentokarvalehden levinneisyys Suomessa.
* ITIS: ''Ceratophyllum submersum''
Jan Wężyk

**Jan Wężyk** (1575 – 27. toukokuuta 1638) oli puolalainen roomalaiskatolinen arkkipiispa. Hänet valittiin vuonna 1619 Przemyślin hiippakunnan piispaksi. Hänet konsekroi Wawrzyniec Gembicki. Hän sai 13. toukokuuta 1624 nimityksen Poznańin piispaksi, jonka virkaan hänet asetettiin saman vuoden heinäkuun 1. päivänä.

Vuonna 1626 Wężyk valittiin Gnieznon arkkipiispaksi, jona hän toimi kuolemaansa saakka.

## Lähteet
József Szendi

**József Szendi** (31. lokakuuta 1921 – 23. heinäkuuta 2017) oli unkarilainen roomalaiskatolinen arkkipiispa. Hänet vihittiin papiksi 24. joulukuuta 1944 ja nimitettiin Veszprémin apostoliseksi hallitsijaksi sekä Stephaniacumin titulaaripiispaksi 5. huhtikuuta 1982. Piispaksi vihkiminen seurasi 21. huhtikuuta. Pääkonsekraattorina toimi László Lékai, jota avustivat László Paskai ja Imre Kisberk.

3. syyskuuta 1983 Szendi sai nimityksen Veszprémin piispaksi ja 31. toukokuuta 1993 arkkipiispaksi. Hän jäi eläkkeelle 14. elokuuta 1997.

## Lähteet
Lajos Pápai

**Lajos Pápai** (s. 6. syyskuuta 1940) on unkarilainen roomalaiskatolinen piispa. Hänet vihittiin papiksi Győrin hiippakuntaan 21. kesäkuuta 1963 ja nimitettiin sen piispaksi 18. maaliskuuta 1991. Piispaksi vihkiminen seurasi 27. huhtikuuta. Pääkonsekraattorina toimi László Paskai, jota avustivat Kornél Pataky ja József Szendi.

## Lähteet
Generic Mapping Tools

**Generic Mapping Tools** **GMT** on komentorivipohjainen  kartanpiirto- ja visualisointiohjelma. Se on toteutettu avoimella lähdekoodilla. Ohjelma toimii parhaiten Unix-ympäristössä tai sitä emuloivassa järjestelmässä.  

GMT:llä voi tehdä rasterointeja, suodatuksia ja muunlaisia kuvankäsittelytoimintoja sekä erilaisia karttaprojektioita. Maantieteellisten tietojen visualisointien lisäksi ohjelmassa on työkalut moniulotteisten tietojen käsittelyyn. 

Ohjelmaa käytetään komentorivin kautta. Ulkopuolisten tekijöiden kehittämiä graafisia käyttöliittymiä on saatavilla, samoin internetsovelluksia.  Ohjelman tehokas käyttö vaatii sen koodikielen opiskelua  Ohjelman etuna on sen joustavuus ja valmiiden koodien muutettavuus. Niinpä se on tehokas työkalu kokeneelle tekijälle. 

Ohjelman mukana tulee vapaata paikkatieto-aineistoa, kuten rantaviivat, joet, valtioiden rajat ja muiden maantieteellisten kohteiden koordinaatteja. Mukaan voi liittää muualta tuotua aineistoa, kuten satelliittikuvia ja digitaalisia maastomalleja. Ohjelma säilyttää tehdyt kartat ja diagrammit PostScript- ja EPS-muodoissa. 

Paul Wessel ja Walter H. F. Smith loivat ohjelman vuonna 1988 Lamont-Doherty Earth Observatoryssa. Virallisesti ohjelma julkaistiin 7. lokakuuta 1991. Ohjelman nimen kirjaimet GMT tarkoittivat alun perin sanoja Gravity, Magnetism ja Topography (suom. painovoima, magnetismi ja topografia), jotka ovat kolme geofyysisen tiedon perustyyppiä.

## Aiheesta muualla

* Homepage. The General Mapping Tools.
* Some examples. Doug Phillips, Calgary.
* iGMT: a graphical front-end for GMT. Thorsten Becker.
Tamás Szabó

**Tamás Szabó** (s. 30. lokakuuta 1956) on unkarilainen entinen roomalaiskatolinen piispa. Hän on luopunut pappeudestaan.

Szabó vihittiin papiksi 20. elokuuta 1988 ja nimitettiin Unkarin sotilaspiispaksi 28. marraskuuta 2001. Piispaksi vihkiminen seurasi 12. tammikuuta 2002. Pääkonsekraattorina toimi László Paskai, jota avustivat István Seregély ja Lajos Pápai. Szabó erosi tehtävistään 15. maaliskuuta 2007. Hän ei suostunut puhumaan yksityisasioistaan, mutta unkarilaisessa lehdistössä spekuloitiin avioitumisaikeilla.

## Lähteet
Ferenc Palánki

**Ferenc Palánki** (s. 11. maaliskuuta 1964) on unkarilainen roomalaiskatolinen piispa. Hänet vihittiin papiksi Vácin hiippakuntaan 18. kesäkuuta 1994 ja nimitettiin Egerin arkkihiippakunnan vihkipiispaksi sekä Fidoloman titulaaripiispaksi 27. joulukuuta 2010. Piispaksi vihkiminen seurasi 26. helmikuuta 2011. Pääkonsekraattorina toimi Péter Erdő, jota avustivat Juliusz Janusz ja Csaba Ternyák.

## Lähteet
István Katona

**István Katona** (3. lokakuuta 1928 Nagykáta – 21. lokakuuta 2025) oli unkarilainen roomalaiskatolinen piispa. Hänet vihittiin papiksi Vácin hiippakuntaan 7. kesäkuuta 1953 ja nimitettiin sen vihkipiispaksi sekä Brixellumin titulaaripiispaksi 3. marraskuuta 1989. Piispaksi vihkiminen seurasi 9. joulukuuta. Pääkonsekraattorina toimi László Paskai, jota avustivat Izidor István Marosi ja Endre Gyulay.

Katona sai 10. lokakuuta 1997 nimityksen Egerin arkkihiippakunnan vihkipiispaksi. Hän jäi eläkkeelle vuonna 2013.

## Lähteet
Lajos Varga

**Lajos Varga** (s. 5. joulukuuta 1950 Budapest) on unkarilainen roomalaiskatolinen piispa. Hänet vihittiin papiksi Vácin hiippakuntaan 23. kesäkuuta 1974 ja nimitettiin sen vihkipiispaksi sekä Sicca Venerian titulaaripiispaksi 27. toukokuuta 2006. Piispaksi vihkiminen seurasi 15. heinäkuuta. Pääkonsekraattorina toimi Péter Erdő, jota avustivat Miklós Beer ja Juliusz Janusz.

## Lähteet
Miklós Beer

**Miklós Beer** (s. 1. kesäkuuta 1943 Budapest) on unkarilainen roomalaiskatolinen piispa. Hänet vihittiin papiksi 19. kesäkuuta 1966 ja nimitettiin Esztergom-Budapestin arkkihiippakunnan vihkipiispaksi sekä Caecirin titulaaripiispaksi 8. huhtikuuta 2000. Piispaksi vihkiminen seurasi 27. toukokuuta. Pääkonsekraattorina toimi László Paskai, jota avustivat István Seregély ja Antal Spányi.

Beer sai 27. toukokuuta 2003 nimityksen Vácin hiippakunnan piispaksi.

## Lähteet
Jertta Ratia-Kähönen

**Jertta Ratia-Kähönen** (s. 23. huhtikuuta 1948 Helsinki) on suomalainen kääntäjä, ohjaaja, taidemaalari ja sovittaja. Hänet muistetaan erityisesti suomenkielisestä ohjaustyöstään tv-sarjassa *[[Muumilaakson tarinoita]]*.

## Ura
Ratia-Kähönen on työskennellyt Yleisradiolla muun muassa kääntäjänä ja ohjaajana. 1990-luvulla hän toimi *Muumilaakson tarinoiden* suomentajana ja ohjaajana, sekä teki sarjan alku- ja lopputunnusmusiikin suomenkieliset sanat. Ratia-Kähönen on suomentanut *Muumilaakson tarinoiden* tunnuslaulujen lisäksi myös monia muita muumilauluja, elokuvan *[[Muumipeikko ja pyrstötähti (elokuva)|Muumipeikko ja pyrstötähti]]*, sekä pari muumiaiheista tietokonepeliä. *Muumilaakson tarinoiden* lisäksi hän on suomentanut ja ohjannut monia muitakin Ylen lastenohjelmia, kuten *[[Postimies Pate]]*, *[[Nalle Luppakorva]]*, *[[Himpulat]]*, *[[Maija Mehiläinen (piirrossarja)|Maija Mehiläinen]]* ja *[[Teletapit]].* Hänen vakionäyttelijöinään ovat toimineet muiden muassa Matti Ruohola, Rabbe Smedlund, Ilkka Merivaara, Leena Uotila ja Kaija Kiiski. Näistä viimeksi mainittua lukuun ottamatta kaikki ovat ääninäytelleet *Muumilaakson tarinoissa*. 

Nykyään Ratia-Kähönen toimii pääasiassa taidemaalarina, mutta hän myös kääntää Ylelle dokumentteja.

## Tuotantoa TV:ssä

## Muuta tuotantoa

## Lähteet
* 
* 

### Viitteet
Varvassandaali

**Varvassandaali** (tai **varvastossu**, **flip-flop**) on avoin sandaalijalkine, jossa on yleensä vain pohja ja hihna, joka kulkee isovarpaan ja etuvarpaan välistä. Varvassandaaleita käytetään yleensä hiekkarannoilla ja kuumina päivinä ulkona.
Pidä se hengissä

**Pidä se hengissä** on Ideaalin & Jay Who?:n toinen albumi. Se julkaistiin 6. elokuuta 2011. Albumin kappaleista ”Etkot”, ”Kaupungissa tuulee” ja "Siivet" on julkaistu musiikkivideot.

## Kappaleet
# Intro
# -95
# Hyvää matkaa
# Ei tunneta vielä
# Mitä menneistä (mukana Cheek)
# Oikein (mukana Iisakki)
# Kuulemiin
# Siivet (mukana Perttu L)
# James dean
# Etkot
# Mihin sä meet
# Kaupungissa tuulee
# Timantteja (mukana Perttu L)
# Tän keskeltä

## Biitit
* OP Beats: 1, 11
* MGI: 2, 4, 12, 14
* Jay Who?: 3, 5, 6
* MMEN: 7, 8, 10, 13
* Salonen Prod.: 9
Gregorio Martínez Sacristán

**Gregorio Martínez Sacristán** (19. joulukuuta 1946 – 20. syyskuuta 2019) oli espanjalainen roomalaiskatolinen piispa. Hänet vihittiin papiksi Madridin arkkihiippakuntaan 20. toukokuuta 1971 ja nimitettiin Zamoran hiippakunnan piispaksi 15. joulukuuta 2006. Piispaksi vihkiminen seurasi 4. helmikuuta 2007. Pääkonsekraattorina toimi Antonio María Rouco Varela, jota avustivat Antonio Cañizares Llovera ja Braulio Rodríguez Plaza.

## Lähteet
Michael D. Higgins

**Michael Daniel Higgins** (; s. 18. huhtikuuta 1941 Limerick) on irlantilainen poliitikko ja runoilija, joka toimi 2011-2025 Irlannin presidenttinä.

## Elämä
Higgins syntyi Limerickissä, mutta vietti nuoruutensa Claren kreivikunnassa. Ennen siirtymistään politiikkaan hän opiskeli Galwayssa, Irlannin kansallisyliopistossa sosiologiaa ja myös toimi luennoitsijana yliopistossa. Ollessaan vielä opiskelija hän liittyi Fianna Fáiliin, mutta siirtyi pian Työväenpuolueeseen.

### Poliittinen ura
Higgins pääsi vuonna 1981, kolmannella yrittämällään, Irlannin parlamentin alahuoneeseen (Dáil Éireann). Paikkansa hän menetti kuitenkin vain kaksi vuotta myöhemmin, mutta tuli jälleen valituksi vaaleissa 1987. Higgins oli 1990-luvulla Irlannin kulttuuriministerinä. Ministerinä ollessaan hän poisti radion ja television lähetystoimintalaista sen keskustelua herättäneen osion 31, joka rajoitti Sinn Feín - puolueen ja IRA:n julkisuutta, perusti uudelleen Irish Film Boardin sekä aloitti ensimmäisen iirinkielisen televisiokanavan, Telefis Na Gaeilgen (nyk. TG4).

Higgins pyrki vuonna 2004 Työväenpuolueen presidenttiehdokkaaksi, mutta ei tullut valituksi. Presidentinvaalissa 2011 Higgins valittiin Irlannin presidentiksi. Hän sai äänistä vajaat neljäkymmentä prosenttia, mutta ratkaisevalla kierroksella 56,8 prosenttia voittaen pahimmat kilpakumppaninsa Seán Gallagherin ja Martin McGuinnessin. Gallagher johti mielipidemittauksia vielä äänestysviikolla, mutta hänen suosionsa romahti, kun hänen yhteytensä Irlannin talouden rappiosta syytettyyn Fianna Fáiliin tulivat julki.

Virkaanastujaisjuhlassaan Dublinin linnassa Higgins ilmoitti eroavansa Työväenpuolueesta, jotta pystyisi olemaan koko kansan presidentti.

Higgins valittiin toiselle virkakaudelle lokakuussa 2018 pidetyssä presidentinvaalissa, jossa hän sai 56 prosenttia äänistä. Higgins oli ensimmäinen toista kauttaan hakeva istuva presidentti 50 vuoteen, joka haastettiin vaalissa.

## Yksityiselämä
Michael D. Higgins on ollut naimisissa Sabina Coynen kanssa heinäkuusta 1974 lähtien. Higgins oli kosinut tuolloin näyttelijänä työskennellyttä puolisoaan edellisenä jouluna. Pariskunnalla on yhdessä neljä lasta.

Higgins osaa sujuvaa iiriä sekä jonkin verran myös espanjaa.

## Kunnianosoituksia

*  José Matías Delgadon ritarikunnan suurristi (El Salvador, 2013)
*  Perun auringon ritarikunta ketjulla (Peru, 2017)

## Lähteet

## Aiheesta muualla
* Higgins parlamentin tietokannassa
Kornél Pataky

**Kornél Pataky** (tai *Pataki*; 11. maaliskuuta 1920 – 6. lokakuuta 1998) oli unkarilainen roomalaiskatolinen piispa. Hänet vihittiin papiksi Győrin hiippakuntaan 30. huhtikuuta 1944 ja nimitettiin sen apostoliseksi hallitsijaksi sekä Gegin titulaaripiispaksi 7. tammikuuta 1975. Piispaksi vihkiminen seurasi 6. helmikuuta. Pääkonsekraattorina toimi József Ijjas, jota avustivat József Bánk ja László Lékai.

Pataky sai 2. huhtikuuta 1976 nimityksen Győrin piispaksi, jona hän toimi, kunnes erosi tehtävistään 18. maaliskuuta 1991.

## Lähteet
Mihály Mayer (piispa)

**Mihály Mayer** (s. 31. tammikuuta 1941) on unkarilainen roomalaiskatolinen piispa. Hänet vihittiin papiksi Pécsin hiippakuntaan 21. kesäkuuta 1964 ja nimitettiin sen vihkipiispaksi sekä Giru Marcellin titulaaripiispaksi 23. joulukuuta 1988. Piispaksi vihkiminen seurasi 11. helmikuuta 1989. Pääkonsekraattorina toimi László Paskai, jota avustivat László Dankó ja István Seregély.

Mayer sai 3. marraskuuta 1989 nimityksen Pécsin piispaksi, jona hän toimi, kunnes erosi tehtävistään 19. tammikuuta 2011.

## Lähteet